Source: http://www.bezpecnapraca.sk/publikacie/komentar_k_vyhlaske_508_2009/index.php
Timestamp: 2017-01-17 17:03:31+00:00

Document:
Bezpečná Práca, dvojmesačník pre teóriu a prax bezpečnosti práce
Domov Obsahy
OCHRANA PROTI PÁDU Z VÝŠKY - príručka bezpečnej práce vo výškach
<< Späť na publikácie
Objednať publikáciu.
Online informácie TISR: Komentár k vyhláške č. 508/2009 Z. z. o vyhradených technických zariadeniach
K vyhláške všeobecne
Vyhláška č. 508/2009 Z. z. bola vydaná na základe splnomocňovacieho ustanovenia § 30 ods. 1 písm. a) a c) zákona č. 124/2006 Z. z. o BOZP. V § 30 ods. 1) písm. a) zákona č. 124/2006 Z. z. o BOZP je MPSVR SR splnomocnené vydať všeobecne záväzné právne predpisy ktoré ustanovia „podrobnosti na zaistenie bezpečnosti a ochrany zdravia pri práci a podrobnosti o odbornej spôsobilosti na vý­kon niektorých pracovných činností a na obsluhu niektorých technických zariadení". To znamená, že v zmysle tohto ustanovenia budú vydané aj iné predpisy.
Vyhláška vykonáva zákon č. 124/2006 Z. z. o BOZP tým, že ustanovuje podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrický­mi a plynovými. Upravuje tiež podrobnosti o odbornej spôsobilosti na výkon niektorých pracovných činností na uvádzaných technických zariadení a na ich obsluhu. Ustanovuje vyhradené technické za­riadenia.
Príprava novej vyhlášky vychádzala z legislatívnej potreby, ktorá vznikla po zrušení zákona č. 330/1996 Z. z. o bezpečnosti a ochrane zdravia pri práci. Zrušený zákon obsahoval splnomocňujúce ustanovenie na vydanie vyhlášky Ministerstva práce, sociálnych vecí a rodiny Slovenskej republiky č. 718/2002 Z. z. na zaistenie bezpečnosti a ochrany zdravia pri práci a bezpečnosti technických za­riadení.
Vyhláška č. 508/2009 Z. z. v zásade preberá doterajšiu právnu úpravu obsiahnutú vo vyhláške č. 718/2002 Z. z. Problematika vyhlášky, ktorá je vymedzená zákonom č. 124/2006 Z. z. o BOZP, nad­väzuje v časti týkajúcej sa kontroly stavu technických zariadení aj na ustanovenie § 5 ods. 1 a 2 nariadenia vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov. V časti týkajúcej sa predprevádzkovej etapy je vyhláška zosúla­dená so zákonom č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.
Účelom vyhlášky je ustanoviť niektoré podrobnejšie podmienky na zaistenie bezpečnosti a ochrany zdravia pri práci vrátane bezpečnosti technických zariadení a podrobnosti o odbornej spô­sobilosti, napríklad osôb na obsluhu, viazačov bremien a revíznych technikov a to v záujme zvýšenia úrovne bezpečnosti pri práci s vyhradenými technickými zariadeniami, ako základného predpokladu zlepšenia starostlivosti zamestnávateľov o ochranu života a zdravia zamestnancov.
V časti týkajúcej sa predprevádzkovej etapy je vyhláška zosúladená so zákonom č. 264/1999 Z. z.
V porovnaní so súčasnou právnou úpravou vyhláška harmonizuje rozdelenie technických zariadení tlakových s nariadením vlády SR č. 576/2002 Z. z., ktorým sa ustanovujú podrobnosti o technických požiadavkách a postupoch posudzovania zhody na tlakové zariadenie a ktorým sa mení a dopĺňa nariadenie vlády SR č. 400/1999 Z. z., ktorým sa ustanovujú podrobnosti o technických požiadavkách na ostatné určené výrobky v znení neskorších predpisov, v znení nariadenia vlády SR č. 329/2004 Z. z.
V rozdelení technických zariadení elektrických a technických zariadení zdvíhacích bolo upravené ich názvoslovie.
Ministerstva práce, sociálnych vecí a rodiny Slovenskej republiky z 9. júla 2009, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia
Ministerstvo práce, sociálnych vecí a rodiny Slovenskej republiky podľa § 30 ods. 1 písm. a) a c) zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov (ďalej len „zákon") ustanovuje:
K názvu vyhlášky
Vyhláška Ministerstva práce, sociálnych vecí a rodiny Slovenskej republiky, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia je vypracovaná na základe splnomocňovacieho ustanovenia § 30 ods. 1 písm. a) a c) zákona č. 124/2006 Z.z. o BOZP.
Vyhláška vykonáva zákon tak, že ustanovuje podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými. Ustanovuje vyhradené technické zariadenia.
Vyhláška v zásade vecne preberá doterajšiu právnu úpravu obsiahnutú vo vyhláške č. 718/2002 Z. z., je potrebná na zaistenie bezpečnosti a ochrany zdravia zamestnancov pri práci s technickými zariadeniami. Vyhláška nadväzuje v časti týkajúcej sa kontroly stavu technických zariadení aj na ustanovenie § 5 ods. 1 a 2 nariadenia vlády SR č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov. V časti týkajúcej sa predprevádzkovej etapy je vyhláška zosúladená so zákonom č. 264/1999 Z. z.
K § 1 - vyhláška bola vydaná na základe splnomocňovacích ustanovení zákona č. 124/2006 Z. z. o BOZP
Vyhláška je národným predpisom na zaistenie bezpečnosti a ochrany zdravia pracovníkov pri práci, ktorá na národnej úrovni rozpracúva kontrolu pracovných prostriedkov ustanovených smernicou č. 89/655/EHS v znení jej neskorších zmien a bola vydaná aj na základe kompetencií členského štátu v zmysle čl. 4a odseku 5 tejto smernice. Obsah publikácie
Úvodné zhrnutie predpisového rámca a prameňov
Požiadavky smerníc Rady Európskej únie
Rámec vyplývajúci z národnej legislatívy K vyhláške všeobecne VYHLÁŠKA Ministerstva práce, sociálnych vecí a rodiny Slovenskej republiky z 9. júla 2009, ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia Príloha č. 1 k vyhláške č. 508/2009 Z.z.
Rozdelenie technických zariadení podľa miery ohrozenia Príloha č. 2 k vyhláške č. 508/2009 Z.z.
Obsah konštrukčnej dokumentácie vyhradeného technického zariadenia Príloha č. 3 k vyhláške č. 508/2009 Z.z.
Obsah sprievodnej technickej dokumentácie vyhradeného technického zariadenia Príloha č. 4 k vyhláške č. 508/2009 Z.z.
Evidencia vyhradeného technického zariadenia Príloha č. 5 k vyhláške č. 508/2009 Z.z.
Prehliadky a skúšky technických zariadení tlakových Príloha č. 6 k vyhláške č. 508/2009 Z.z.
Prehliadky a skúšky technických zariadení zdvíhacích pred uvedením do prevádzky Príloha č. 7 k vyhláške č. 508/2009 Z.z.
Prehliadky a skúšky technických zariadení zdvíhacích počas prevádzky Príloha č. 8 k vyhláške č. 508/2009 Z.z.
Prehliadky a skúšky technických zariadení elektrických počas prevádzky Príloha č. 9 k vyhláške č. 508/2009 Z.z.
Prehliadky a skúšky technických zariadení plynových pred uvedením do prevádzky Príloha č. 10 k vyhláške č. 508/2009 Z.z
Prehliadky a skúšky technických zariadení plynových počas prevádzky Príloha č. 11 k vyhláške č. 508/2009 Z.z.
Odborné vzdelanie a odborná prax pre jednotlivé stupne odbornej spôsobilosti na činnosť na technických zariadeniach Príloha č. 1 ku komentáru k vyhláške č. 508/2009 Z.z.
Štatistická klasifikácia odborov vzdelania Príloha č. 2 ku komentáru k vyhláške č. 508/2009 Z.z.
Z histórie vyhlášok o vyhradených technických zariadeniach Príloha č. 3 ku komentáru k vyhláške č. 508/2009 Z.z.
Grafické znázornenie vzťahu medzi priemyselnými výrobkami, určenými výrobkami a vyhradenými technickými zariadeniami Príloha č. 4 ku komentáru k vyhláške č. 508/2009 Z. z.
Časové rozlíšenie platnosti predpisov v jednotlivých etapách života výrobku
<< Späť na publikácie © 2016 Anastázia Bezáková - A + Z, Webdizajn: Pavol Bezák

References: § 30
 § 30
 § 5
 § 30
 § 30
 § 5
 § 1
 čl. 4